ডেভিড ওয়ার্নার
তাসমানিয়ার বিপক্ষে অপরাজিত ১৬৫* রান করে একদিনের সর্বোচ্চ রান করেন ব্লুজের খেলোয়াড় হিসেবে। পরবর্তীতে ৫৪ বলে ৯৭ রান করে অল্পের জন্য অস্ট্রেলীয় ঘরোয়া ক্রিকেটে দ্রুততম সেঞ্চুরির রেকর্ড গড়তে পারেননি। ঘরোয়া ক্রিকেটে তার এ সাফল্যের প্রেক্ষিতে জানুয়ারি, ২০০৯ সালে তিনি অস্ট্রেলিয়ার টুয়েন্টি২০ দলে অন্তর্ভুক্ত হন। ১১ জানুয়ারি, ২০০৯ তারিখে দক্ষিণ আফ্রিকার বিপক্ষে টুয়েন্টি২০ আন্তর্জাতিকে মেলবোর্ন ক্রিকেট গ্রাউন্ডে অভিষিক্ত হন। টুয়েন্টি২০ আন্তর্জাতিকের ইতিহাসে দ্বিতীয় দ্রুততম অর্ধ-শতক করেন ৪৩ বল ৮৯ রান যাতে ৭টি চার ও ৬টি ছক্কার মার ছিল। ওয়ার্নার ক্রিস গেইলের শতকের চেয়ে মাত্র ১১ রান দূরে ছিলেন। অভিষেকে তার ৮৯ রান ছিল টুযেন্টি২০ আন্তর্জাতিকের দ্বিতীয় সর্বোচ্চ ও পঞ্চম সমতাসূচক সর্বোচ্চ স্কোর।
২৩ ফেব্রুয়ারি, ২০১০ তারিখে টি২০-তে সিডনি ক্রিকেট গ্রাউন্ডে অনুষ্ঠিত ওয়েস্ট ইন্ডিজের বিপক্ষে মাত্র ২৯ বলে ৬৭ রান করেন। তার ৫০ রান আসে মাত্র ১৮ বলে। এরফলে তিনি তার নিজস্ব ১৯ বলের রেকর্ড ভঙ্গ করেন ও যুবরাজ সিংয়ের পর দ্বিতীয় দ্রুততম অর্ধ-শতক করেন।
আন্দ্রে ফ্লেচার
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলে প্রতিনিধিত্ব করেন। এরপর ২০০৮ সালে ব্রিজটাউনে অনুষ্ঠিত ওয়েস্ট ইন্ডিজের বড়দের দলের হয়ে আন্তর্জাতিক ক্রিকেট অঙ্গনে অস্ট্রেলিয়ার বিপক্ষে টুয়েন্টি২০ ক্রিকেটে অভিষেক ঘটে তার। ২০০৯ সালের আইসিসি বিশ্ব টুয়েন্টি২০ প্রতিযোগিতায় মাত্র ৩২ বলে ৫৩ রান সংগ্রহ করলেও পরবর্তী ৭ ইনিংসে মাত্র ২১ রান তোলেন। তন্মধ্যে ৫ ইনিংসেই শূন্য রানে আউট হয়ে যান তিনি। কিন্তু, জুন-জুলাই, ২০১৪ সালে ওয়েস্ট ইন্ডিজ সফরে শ্রীলঙ্কার বিরুদ্ধে অনুষ্ঠিত দুই খেলার টুয়েন্টি২০ সিরিজে নিজেকে সঠিকমাত্রায় তুলে ধরেন ফ্লেচার। ১ম ও ২য় টুয়েন্টি২০ আন্তর্জাতিকে যথাক্রমে ৫২ ও ৬২ রান সংগ্রহ করেন। উভয় খেলায়ই তিনি ম্যান অব দ্য ম্যাচের পুরস্কারসহ ম্যান অব দ্য সিরিজ পুরস্কারও লাভ করেন।